আৰ জি বৰুৱা সোঁৱৰণী ৩০ সংখ্যক মিঃ শৰাইঘাট সৰ্বভাৰতীয় ক্লাছিক দেহশ্ৰী প্ৰতিযোগিতা অহা ৬ এপ্ৰিলত গুৱাহাটীৰ আই টি এ মাছখোৱা প্ৰকল্পত অনুষ্ঠিত হ'ব।
অসম বডী বিল্ডাৰ্চ এণ্ড ফিটনেছ এছ'চিয়েচনৰ তত্বাৱধানত আৰু শৰাইঘাট জিমৰ উদ্যেগত উক্ত প্ৰতিযোগিতী অনুষ্ঠিত কৰি অহা হৈছে।
উল্লেখযোগ্য যে আনবাৰ সমূহৰ দৰে এইবাৰো এটা শাখাত অনুষ্ঠিত হ'বলগীয়া আগশাঢ়িৰ প্ৰতিযোগিতাখনত ৰাষ্ট্ৰীয় আৰু আৰু আন্তঃৰাষ্ট্ৰীয় পৰ্যায়ৰ কেইবাজনো শৰীৰচৰ্চাবিদে অংশগ্ৰহণ কৰিব।
বুধবাৰে এই সন্দৰ্ভত প্ৰতিযোগিতাখনৰ উদ্যোক্তাসকলে এখন সংবাদমেল অনুষ্ঠিত কৰে। প্ৰতিযোগিতাখনৰ চেম্পিয়ন, ৰাণাৰ্ছ আপ আৰু তৃতীয় স্থানপ্ৰাপ্ত সকলক ক্ৰমে ১.৫০ লাখ, ১ লাখ আৰু ৮০ হাজাৰ প্ৰদান কৰা হ'ব বুলি উদ্যোক্তা সমিতিয়ে জানিবলৈ দিয়ে। তদুপৰি প্ৰথম দহ গৰাকী প্ৰতিয়োগিকো আৰ্থিকভাৱে পুৰস্কৃত কৰা হ'ব।
আনহাতে কেৱল অসমৰ শৰীৰচৰ্চাবিদ সকলৰ মাজত অসমীয়া প্ৰতিদিন মিঃ শৰাইঘাট ক্লাছিক ব'ডী বিল্ডিং চেম্পিয়নশ্বিপ অনুষ্ঠিত হ'ব। ইয়াত প্ৰথম, দ্বিতীয় আৰু তৃতীয় স্থানপ্ৰাপ্ত সকলক ক্ৰমে ৩০ হাজাৰ, ২০ হাজাৰ আৰু ১৫ হাজাৰ টকাকৈ প্ৰদান কৰাৰ লগতে চতুৰ্থ স্থানত ১০ হাজাৰ আৰু পঞ্চম স্থানপ্ৰাপ্তক ৫ হাজাৰ টকা প্ৰদান কৰা হ'ব বুলি উদ্যোক্তাসকলে জানিবলৈ দিয়ে।
মূল প্ৰতিযোগিতাখনৰ বাবে অসমৰ দলটো ইতিমধ্যে গঠন কৰা হৈছে। অসমৰ দলটোত থকা সদস্যসকল হৈছে খঞ্জন প্ৰতিম তালুকদাৰ, দিপু দিত্ত, শুভদীপ বৈদ্য, মনজিৎ ৰয়, কোছৰ আলী, অসীম দিহিঙীয়া, শুভিত গগৈ, নয়ন নেওগ আৰু মইনুল ইছলাম।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
